open-index/open-wikipedia-markdown huggingface dataset:
Ulytau FK (2022)

**Žezkazgano „Ulytau“** – Kazachijos futbolo klubas iš Žezkazgano.

## Istorija

2022 m. įkurtas klubas. 2023 m. sezone žaidė Antroje lygoje ir tapo savo grupės nugalėtojais. 

2024 m. debiutavo Pirmoje lygoje ir iškovojo antrą vietą.

2025 m. debiutavo stipriausiame šalies futbolo divizione.

## Pasiekimai
; Pirma lyga
*  **Antra vieta (1):** 2024 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

; Aprangos gamontojai
*  Nike,  
*  Joma, 
*  Cikers Sports (nuo 2025 m.)

## Taip pat skaitykite
* Ulytau FK (moterys) – apie klubo pagrindinę moterų komandą;

## Išnašos

## Nuorodos
* SOCCERWAY
Kader Njoya Abdel

**Kaderas Ndžoja Abdelas** (*Kader Njoya Abdel*; g. 2003 m. spalio 5 d.) – Kamerūno futbolininkas, puolėjas. Atstovavo Kamerūno U-20 rinktinei.

## Karjera
Karjerą pradėjo gimtinėje. Rungtyniavo Kamerūno futbolo čempionate AS Fortuna de Mfou klubo gretose.

### FC Hegelmann
2024 m. vasario 20 d. oficialiai pranešta, kad futbolininkas atstovaus Kauno rajono „Hegelmann“ klubui.

2024 m. kovo 3 d. debiutavo A lygos rungtynėse prieš Vilniaus rajono Transinvest klubą. Po permainingos kovos pergalę rezultatu 3-2 šventė „Transinvest“ klubas.

2024 m. kovo 13 d. pelnė įvartį rungtynėse prieš „Šiaulius“. Futbolininkas pasirodė aikštėje 58 minutę, o netrukus (60 min.) pasižymėjo tiksliu smūgiu ir sušvelnino rezultatą iki (1-2). Susitikimas baigėsi lygiosiomis (2-2).

2025 m. balandžio 6 d. pelnė du įvarčius A lygos rungtynėse prieš Telšių „Džiugą“. 74 minutę krito pirmasis, o 79 min. ir antrasis įvartis. FC Hegelmann nugalėjo varžovus rezultatu 2-0.

### Sandefjord Fotball
2025 m. rugpjūčio 31 d. oficialiai paskelbta, kad futbolininkas parduotas už rekordinę 250 tūkst. eurų sumą „Sandefjord“ klubui (Norvegija).

2025 m. rugsėjo 3 d. paskelbta, kad pardavimas atšauktas. Norvegijoje persikėlimų langas užsidarė 2025 m. rugsėjo 2 d. ir liko iki galo nesutvarkyti dokumentai.

### FC Hegelmann
2025 m. rugsėjo 14 d. žaidė A lygos rungtynėse prieš FA Šiauliai. Susitikimą pradėjo startinėje sudėtyje, o 86 minutę buvo pakeistas. Kauno rajono FC Hegelmann nugalėjo varžovus minimalia persvara (1-0).

## Statistika
; A lygos statistika

Spalvų reikšmės: 
: rungtyniavo A lygoje;

## Pasiekimai, įvertinimai
;  su FC Hegelmann
*  **Antroji vieta (1):** 2024 m.
; Asmeniniai įvertinimai
* Geriausias 2025 m. liepos–rugpjūčio mėn. A lygos jaunasis žaidėjas;

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Mansfildo kalnas

**Mansfildo kalnas** () – kalnas Jungtinių Amerikos Valstijų šiaurės rytuose, Apalačuose, Žaliųjų kalnų masyve; aukščiausia Vermonto valstijos vieta. Stūkso 30 km į šiaurės rytus nuo Berlingtono. Aukštis – 1339 (ar 1340) metrai. Mansfildo kalną sudaro keletas viršūnių, kurios, žvelgiant iš šalies, primena veido profilį. Tos viršūnės ir vadinamos pagal veido dalis – Adomo Obuolys, Kakta, Nosis, Viršutinė ir Apatinė Lūpos, Smakras (aukščiausioji dalis). Vakaruose paviršius nuo kalno leidžiasi 1200 m, iki Šampleino ežero.

Kalnas pavadintas pagal anksčiau jo papėdėje buvusį Mansfildo miestelį (1839 m. jo teritoriją pasidalino Anderhilo ir Stou miesteliai). Kalnas patenka į Mansfildo kalno nacionalinį mišką, plėtojamas žiemos sportas. Per keterą eina Apalačų nacionalinė vaizdingoji trasa.

## Šaltiniai
Marijampolio herbas

**Marijampolio herbas** – pagrindinis Marijampolio kaimo ir Marijampolio seniūnijos (Vilniaus rajono savivaldybė) heraldinis atributas.

## Aprašymas

Herbo simboliai – sidabrinė raidė „M“ simbolizuoja ne tik pirmąją Marijampolio kaimo pavadinimo raidę, bet ir Švč. Mergelės Marijos monogramą.

## Simbolika

Sidabrinė lelija – baltosios lelijos motyvas yra marijonų ordino heraldikos dalis. Lelija krikščionybės tradicijoje – skaistumo, tyrumo ir šviesos simbolis. Juodo vingiuoto upelio motyvas reiškia per Marijampolį tekantį Juodės upelį. Heraldikoje sidabras reiškia vandenį, tyrumą, dorą, ištikimybę; auksas – šviesą, dvasinį turtą; mėlyna – dangų, ramybę, išmintį; mėlyna kartu su balta spalva yra Švč. Mergelės Marijos spalva.

## Istorija

2024 m. spalio 11 d. herbą dekretu Nr. 1K-91 patvirtino prezidentas Gitanas Nausėda. Etalono autorius – Rolandas Rimkūnas.

## Šaltiniai
Rukainių herbas

**Rukainių herbas** – pagrindinis Rukainių kaimo ir Rukainių seniūnijos (Vilniaus rajono savivaldybė) heraldinis atributas.

## Aprašymas

Herbo simboliai – auksinis stulpas, simbolizuojantis senąjį Minsko kelią, prie kurio įsikūrę Rukainiai, ir vingiuota sidabrinė juosta, simbolizuojanti Rukainės upelį, nuo kurio kilo Rukainių pavadinimas.

## Simbolika

Sidabras reiškia vandenį, tyrumą, dorą, ištikimybę; auksas – šviesą, dvasinį turtą; raudona spalva – pralietą už Lietuvos valstybę kraują, meilę, pasiaukojimą, drąsą ir narsą (Rukainiuose buvo suimtas 1830–1831 m. sukilimo veikėjas Simonas Konarskis); mėlyna spalva – žmonių dvasingumą, tikėjimą, mokslų siekį.

Lietuvos municipalinėje heraldikoje dažniausiai naudojamos mobiliosios figūros – gyvūnai, augalai, fantastinės būtybės, ginklai ir kt. Rukainių herbas yra vienas iš nedaugelio, kuriame vaizduojamos vien heroldinės figūros – sukuriamos skydą dalinant linijomis į skirtingų spalvų laukus.

## Istorija

2024 m. spalio 11 d. herbą dekretu Nr. 1K-91 patvirtino prezidentas Gitanas Nausėda. Etalono autorius – Rolandas Rimkūnas.

## Šaltiniai
Rapahanokas

**Rapahanokas** () – upė Jungtinėse Amerikos Valstijose, Virdžinijos šiaurės rytuose. Prasideda Apalačuose, Mėlynajame kalnagūbryje, šalia Česterio perėjos, į rytus nuo Front Rojalio. Teka į pietryčius žemumomis, piečiau Potomako estuarijos. Įteka į Česapyko įlanką piečiau Kilmarnoko, sudaro plačią estuariją.

Didžiausias intakas – Rapidanas (dešinysis).

Rapahanokas laivuojamas nuo Frederiksbergo. Iki šio miesto pakyla ir jūrinių potvyniųvandenys. Įrengti laivybiniai kanalai ir šliuzai.

Upės pavadinimas kildinamas iš algonkinų kalbų žodžio *lappihanne* – „greitai kylantys vandenys“. Pagal upę pasivadinusi rapahanokų gentis. Europiečiai upės baseine pradėjo steigtis XVIII a. pr. Prie upės vyko svarbūs JAV pilietinio karo mūšiai.

## Šaltiniai
Georgijus Danelija

**Georgijus Danelija** (, ; 1930 m. rugpjūčio 25 d. Tbilisyje, Užkaukazės TFSR, TSRS – 2019 m. balandžio 4 d. Maskvoje, Rusija) – gruzinų kilmės Sovietų Sąjungos ir Rusijos režisierius, scenaristas, memuaristas. TSRS liaudies artistas (1989). TSRS valstybinės premijos (1978), Brolių Vasiljevų valstybinės RSFSR premijos (1981) ir Rusijos Federacijos prezidento premijos (1997) laureatas. Labiausiai žinomas dėl savo komedijų „Aš vaikštau po Maskvą“ (*Я шагаю по Москве*, 1964), „Mimino“ (*Мимино*, 1978), „Sėkmės džentelmenai“ (*Джентльмены удачи*, 1971) ir t. t. Daugiausia sukūrė lyrinių komedijų, filmams būdingi stilistiniai niuansai įvairuoja nuo švelnaus humoro iki sarkazmo.

## Biografija
G. Danelija gimė 1930 m. rugpjūčio 25 d. Tbilisyje, Užkaukazės TFSR, TSRS, vėliau persikėlė į Maskvą. Tėvas – Nikolajus Danelija (1902–1981) – karininkas, motina – Meri Ivlianovna Andžaparidze (1904–1980) – režisierė.

Karjerą kine pradėjo filmuodamasis savo dėdės Michailo Čiaurelio filmuose kaip statistas. Buvo komjaunimo narys. 1955 m. baigė Maskvos architektūros institutą, dirbo architektu Miestų projektavimo institute. 1956 m. pradėjo mokytis režisūros pas savo motinos pažįstamą Michailą Kalatozovą. Nuo 1959 m. dirbo režisieriumi kino studijoje „Mosfilm“. 1960 m. sukūrė savo pirmąjį ilgametražinį filmą „Serioža“, kuris pelnė „Krištolinį gaublį“. 

Pasmerkė Rusijos–Gruzijos karą. 2019 m. vasario mėn. pateko į ligoninę dėl plaučių uždegimo. Mirė 2019 m. balandžio 4 dieną dėl ūminio kvėpavimo ir širdies nepakankamumo. Palaidotas Novodevičės kapinėse.

## Šaltiniai
Postilė

**Postilė** ( < *post illa (verba)* 'po tų žodžių') – Biblijos, ypač evangelijų, ištraukų aiškinimo rinkinys arba knyga, sudaryti iš sekmadieniais ir per šventes bažnyčiose skaitomų Šventojo Rašto interpretacijų.

## Istorija
Nuo XIII a. pamokslų rinkiniai imti vadinti postilėmis, mat paprastai jie būdavo pradedami lotyniškais žodžiais *Post illa verba*, o Biblijos aiškinimai buvo pavadinti . Pradžioje postilės rašytos lotyniškai, vėliau – ir kitomis kalbomis. Nuo spaudos išradimo iki 1520 m. buvo išleista maždaug 100 postilių. Jos tapo itin populiarios prasidėjus protestantizmui. Pirmosios protestantų postilės – tai M. Liuterio „Kirchen Postille“ (1527) ir G. Oršako „Postyllę polską domowa“ (išspausdinta 1556 m. Karaliaučiuje). Garsėjo šios katalikiškos postilės: Mikalojaus iš Lyros (mirė 1340 m.) „Postilla perpetua“, J. Vujeko „Postila Catholiczna“ (1575) ir L. Gofinė „Handpostille“ (paruošta 1687 m., išspausdinta 1690 m. Maince), netrukus pasirodė šios postilės vertimų į kitas kalbas.

## Lietuvos postilės

Pirmosios Lietuvos postilės priklauso protestantams: Venclovas Jonas Agripa į lenkų kalbą iš lotynų kalbos išvertė J. Brenco „Postilę“ (1588). 1573–1574 m. Mažojoje Lietuvoje pagal įvairių vertėjų tekstus J. Bylaukis parengė pirmąją (rankraštinę) postilę lietuvių kalba „Išguldymas evangelijų per visus metus“, dar vadinamą Volfenbiutelio postile (nuorašas ranka 1896 m. rastas Vokietijoje, Volfenbiutelio bibliotekoje, 1995 m. ši postilė buvo transkribuota ir išspausdinta Vilniuje, o 2008 m. – Vysbadene). 1591 m. išspausdinta antroji J. Bretkūno „Postila tatai esti Trumpas ir prastas išguldymas evangelijų“ dalis, 1594 m. pasirodė M. Rėjaus „Postilė“. Lietuvių katalikų postilės raidai labai svarbi P. Skargos įtaka.

Diskutuojant religiniais klausimais Lietuvoje labai išpopuliarėjo postilės, supažindinančios su skirtingais krikščionybės doktrinų aiškinimais. M. Daukša iš lenkų kalbos į lietuvių išvertė J. Vujeko mažąją postilę „Postilla catholicka“ (1599), J. Morkūnas išleido nežinomo vertėjo „Postila lietuviška“ (1600). Visomis šiomis postilėmis siekta stiprinti krikščionybės pamatus, suprantamai aiškinti dogmatikos skirtumus, diegti krikščioniškąją dorovę.

Baroko laikotarpiu postilės stilius pasiekė meistriškumą, pastebima pamaldumo formų įvairovė. Vėlesnių laikų pamokslų rinkiniai nevadinami postilėmis, tačiau jų pobūdis toks pats: pavyzdžiui, K. Sirvydo „Punktai sakymų“ (2 d. 1629–1644), S. Minvydo ir J. Božymovskio „Suma, arba trumpas išguldymas evangelijų šventų“ (1653), R. Jasikevičiaus „Pamokslai“ (3 d. 1855–1859) ir kiti rinkiniai.

XVI–XVII a. postilės, ypač J. Bretkūno, M. Daukšos, M. Sirvydo, padarė įtaką bendrinės lietuvių kalbos ir lietuvių literatūros stiliaus susidarymui ir raidai.

## Išnašos
Marinos Tzionis

**Marinas Cionis** (; g. 2001 m. liepos 16 d.) – Kipro futbolininkas, saugas, puolėjas (*„vingeris“*).

## Karjera

### Omonia
2013–2017 m. priklausė AC Omonia jaunimo ugdymo sistemai. 2017 m. pradėjo profesionalo karjerą. Atstovavo AC Omonia klubui.

2021 m. rugpjūčio 5 d. pelnė įvartį UEFA Europos lygos rungtynėse prieš Talino „Flora“. Kipriečiai nugalėjo estus minimalia persvara 1-0.

### Sporting Kansas City
2022–2024 m. priklausė Sporting Kansas City (JAV). 2022 m. sausio 24 d. pasirašyta trejų metų trukmės sutartis.

### Čukarički
Nuo 2024 m. liepos 26 d. atstovavo FK Čukarički (Serbija). 2025 m. nuomos pagrindais paskolintas FC UTA Arad (Rumunija).

## Rinktinė
2020 m. rugsėjo 5 d. debiutavo Kipro vyrų nacionalinėje komandoje rungtynėse prieš Juodkalniją. Varžovai nugalėjo kipriečius rezultatu 2-0.

2022 m. kovo 29 d. pelnė pirmąjį savo įvartį atstovaudamas nacionalinei komandai prieš Estiją. UEFA Tautų lygos rungtynėse kipriečiai nugalėjo estus rezultatu 2-0.

2022 m. rugsėjo 24 d. pelnė įvartį Kipro rinktinei UEFA Tautų lygos rungtynėse prieš Graikiją. Kipriečiai nugalėjo varžovus minimaliu rezultatu 1-0.

2024 m. lapkričio 15 d. pelnė įvartį UEFA tautų lygos C2 grupės rungtynėse prieš Lietuvą. AEK arenoje (Larnaka) vykusiame susitikime po permainingos kovos pergalę šventė kipriečiai, nugalėję lietuvius minimalia persvara 2-1. 18 min. pasižymėjo Grigoris Kastanos ir kipriečiai pirmavo, 47 min. Gvidas Gineitis išlygino rezultatą, o 63 minutę Marinos Tzionis pelnė lemiamą įvartį.

## Pasiekimai
; su Omonia:
: **Kipro čempionas (1)**: 2020–2021 m.
: **Supertaurė (1)**: 2021 m.

## Išnašos

## Nuorodos
* LIVESCORE
* FLASHSCORE
* 
* Marinos Tzionis pagal UEFA svetainę
Hampton Roudsas

**Hampton Roudsas** () – vandens telkinys Jungtinėse Amerikos Valstijose, pietvakarių Virdžinijoje. Susidaręs iš giliavandenės Džeimso upės estuarijos, apribotos Virdžinijos pusiasalio. Be to, į Hampton Roudsą suteka Nansemondo ir Elizabeto upės, o per Timblo Seklumų sąsiaurį (plotis iki 300 m) jungiasi su Česapyko įlanka. Sąsiaurio ilgis siekia 19 km, gylis iki 13 m. Nuo Hampton Roudso atsišakoja du kanalai – iš jų pietinis eina link Šiaurės Karolinos ir sudaro Atlanto vandenyno tarppakrantinį vandens kelią.

Pagrindiniai uostai prie Hampton Roudso yra Norfolkas, Portsmutas, Hamptonas, Niuport Niuzas. Per sąsiaurį nutiestas 8 km ilgio tiltas-tunelis, jungiantis Norfolką ir Hamptoną.

Hampton Roudsas – svarbi karinė bazė nuo pat kolonijinių laikų. Veikia 5-asis jūrinių pajėgų korpusas, Atlanto laivynas (Norfolke), Oro mūšių komandinė bazė (Langlio karinių oro pajėgų bazė), Žemyninės armijos komandinė bazė (Fort Monro), Armijos transportacijos centras (Fort Justisas). Portsmute veikia seniausia šalyje karinių laivų statykla.

Amerikos pilietinio karo metais, 1862 m. kovo 9 d., sąsiauryje įvyko Hampton Roudso mūšis tarp laivų-šarvuočių „Monitor“ ir „Virginia“. 1865 m. vasario 3 d. prezidentas Abraomas Linkolnas garlaivyje „River Queen“ surengė Hampton Roudso taikos konferenciją. 1926 m. įkurtas Port Hamptono uostas – vienas judriausių šalyje. Išvežamas tabakas, popieriaus gaminiai, įvežami naftos produktai, rūdos, automobilių dalyje. Aplink įsikūrę daug pramonės (laivų statybos, maisto, chemijos) įmonių.

## Šaltiniai
Days Before Rodeo

**Days Before Rodeo** – antrasis amerikiečių reperio Travis Scott dainų rinkinys („*mixtape*“), išleistas 2024 m. rugpjūčio 18 d. Jam pristatyti išleisti trys singlai: „Don't Play“, „Mamacita“ ir „Drugs You Should Try It“, o dainas kartu atlieka tokie atlikėjai ir grupės, kaip Young Thug, „The 1975“ ir Big Sean.

Albumas susilaukė daugiausia teigiamų kritikų įvertinimų ir susilaukė populiarumo internete. 2024 m. rugpjūčio 23 d. įrašas pakartotinai perleistas paminėti jo dešimtmetį, taip pat papildomai pridėta keletas anksčiau neišleistų dainų. Per pirmąją savaitę JAV parduota 361 tūkstantis kopijų naujosios įrašo versijos, debiutuojant antrojoje „Billboard 200“ reitingo vietoje. Ketvirtąją pardavimų savaitę, „Days Before Rodeo“ užkopė į pirmąją reitingo vietą, pardavus 156 tūkstančius kopijų ir tampant penktuoju atlikėjo įrašu, pasiekusiu šią viršūnę.

## Dainų sąrašas

## Kūrybinė grupė
**Muzikantai**

* Travis Scott – vokalas 
* Rich Homie Quan – vokalas 
* Young Thug – vokalas 
* T.I. – vokalas 
* The 1975 – vokalas 
* Big Sean – vokalas 
* Offset – vokalas 
* Quavo – vokalas 
* Takeoff – vokalas 
* Peewee Longway – vokalas 

**Techninis personalas**
* Mike Dean – garso dizainas, garso suvedimas 
* Alex Tumay – garso suvedimas 
* Travis Scott – garso suvedimas

## Išnašos
Manisos Basket

**Manisos „Basket“** arba **Manisos „Büyükşehir Basket Kulübü“** („Manisos metropolinės savivaldybės krepšinio klubas“) – Turkijos krepšinio klubas iš Manisos miesto, besivaržantis Turkijos aukščiausioje lygoje.

## Istorija
Klubas įkurtas 1994 m. 2016–2017 m. komanda iš ketvirtojo Turkijos diviziono iškopė į trečiąjį (*Türkiye Basketbol 2. Ligi*). Kitą sezoną pakilo į antrąjį divizioną (*Türkiye Basketbol Ligi*). 2021–2022 m. Manisos klubas laimėjo antrąją Turkijos lygą ir debiutavo elitinėje lygoje (*Basketbol Süper Ligi*). 2023–2024 m. pateko į Turkijos taurės ketvirtfinalį ir lygos atkrintamąsias. Varžėsi FIBA Europos taurėje. 2024–2025 m. sezone varžėsi FIBA Čempionų lygoje.

## Laimėjimai
* Turkijos antroji krepšinio lyga: 2024 m.
* Federacijos taurė: 2021 m.

## Lietuviai
* Martynas Echodas (2024–2025)
* Kazys Maksvytis (treneris, 2024–2025)
* Kristupas Žemaitis (2025–2026)

## Treneriai

*  Engin Gençoğlu (2022)
*  Hakan Demir (2022–2023)
*  Ahmet Kandemir (2023–2024)
*  Ertuğ Tuzcukaya (2024)
*  Kazys Maksvytis (2024–2025)
*  Oliver Kostić (2025)
*  Serhan Kavut (2025–)

## Šaltiniai
Jonas Dailidėnas

**Jonas Dailidėnas** (1953 m. birželio 20 d. Stultiškiuose, Panevėžio rajone –	2024 m. lapkričio 11 d. Panevėžyje,  palaidotas Upytės kapinėse) – Lietuvos tapytojas, dailininkas, siurrealistinio ekspresionizmo atstovas.

## Biografija
Baigė Panevėžio Juozo Balčikonio vidurinę mokyklą. Nuo 1971 m. studijavo Šiaulių pedagoginiame institute. 1974 m. pradėjo rengti parodas Lietuvoje ir užsienyje. Nuo 1985 m. Lietuvos tautodailininkų sąjungos narys. 2005 m. Lietuvos kultūros ministerija menininkui suteikė Meno kūrėjo statusą.

## Kūryba
Kūrybai įtaką darė avangardistų kūryba, ekspresionizmas, ankstyvoje kūryboje įvaldė figūrinę tapybą, plėtojo portreto, natiurmorto, peizažo žanrą. Naudojamos technikos: aliejiniai dažai, akrilas. Tapyba pasižymi savitu spalvos pojūčiu, veržliu, dinamišku, stipriu ir tuo pačiu metu lengvu potėpiu, aštrios ir šalia švelnios spalvos parodo gerai valdomos ir savitos technikos aukštą įvaldymo lygį. Tapytojas vizionierius, savo darbuose dažnai vaizdavo asmeninio, vidinio pasaulio ekspresiją, naudojo simbolizmą. 

Nuo 1974 m. dalyvavo grupinėse parodose, vasaros simpoziumuose, seminaruose, surengė personalines parodas, buvo Panevėžio dailininkų studijos „Spektras“, kuriai vadovavo tapytojas Kazimieras Naruševičius, narys.

## Literatūra

* 

## Šaltiniai
Homiletika

**Homiletika** ( 'mokėjimas kalbėtis, bendrauti') – ganytojiškosios teologijos disciplina, tirianti paveikų Dievo žodžio skelbimą, pamokslavimą, homilijas, jų rašymą ir sakymą. Pirmą kartą homiletikos terminas pavartotas XVII a. Homiletika taip pat vadinama *ars praedicandi, ars concionandi, rhetorica ecclesiastica*.

## Krikščionybė
Ši disciplina yra privaloma kunigų seminarijose. Į homiliją homiletika žvelgia kaip į mėginimus per Dievo žodį išaiškinti reikšmingą žmogaus, Bažnyčios ir visuomenės padėtį. Pasak homiletikos, pamokslas leidžia grįžti prie Dievo pažadų, duotų dėl Jėzaus Kristaus gyvenimo, mirties ir prisikėlimo (2 Kor 1, 20; 1 Pt 3, 15). Evangelizacija vykdoma supažindinant su Gerąja Naujiena. Homiletikos pagrindas – egzegezė, dogmatika, kerigminės teologijos elementai, retorika, lingvistika, kalbos filosofija, publicistika.

Nuo Vatikano II susirinkimo (1962–1965) vystoma kontekstinė bei eksperimentinė (semiotinė, naratyvinė) homiletika (iki tol taikyta kerigma). Homiletika telkiasi į homilijos analizę, homilija yra jos tyrimo objektas. Homilija nagrinėjama skirtinguose kontekstuose, aiškinami visuomenės pokyčiai, priėmimo estetika, gilinamasi į pamokslininko ir klausytojo vaidmenis, naujų bendravimo formų taikymą, grupinį darbą ir grupės dinamikos pažinimą, emocinius ir pasąmoninius skelbimo proceso dėmenis (tokius, kaip baimė, agresyvumas, infantilizmas, narcisizmas, fantazijos ir prieštaravimai). Homiletika aiškinasi, kokiais būdais kalbėti apie Dievą, kuris yra vilties pamatas (1 Pt 3, 15), tiria homilijos teoriją ir istoriją, nagrinėja dvasingumą ir homilijos didaktiką.

## Judaizmas

Judaizme pamokslas, kaip pastovi pamaldų dalis, sutinkamas nuo Ezros laikų, jis įvedė paprotį skaityti hebrajiškai parašytą Torą, o vėliau ją persakyti arba aiškinti šnekamąja kalba, kuri tuo metu buvo aramėjų. Ši tradicija visiškai įsitvirtino apie IV amžių pr. m. e. Sugriovus Jeruzalės šventyklą, sinagogos tapo žydų pamaldų centrais, o pamokslų reikšmė išaugo. Susidarė pastovi struktūra: pradžioje kalbėtojas cituoja Biblijos eilutes, tada jas aiškina, apibendrina ir baigia Viešpatį šlovinančia malda. Gerbiamiausių to laikotarpio rabinų pamokslai išsaugoti Midraše, vienoje iš Talmudo dalių.

Kaip įprastinis mokymo programos dalykas, homiletika dėstoma šiuolaikinėse rabinų seminarijose.

## Išnašos
Hanoverių dinastija

**Hanoverių dinastija** arba **Hanoveriai** (, ), oficialiai – **Braunšveigo-Liuneburgo dinastijos Hanoverių šaka** – karališkoji dinastija, kilusi iš Hanoverio valstybės kufiurstų. Jai priklausė keletas Didžiosios Britanijos monarchų.

Dinastijos pradininku laikomas Braunšveigo-Liuneburgo hercogas Jurgis. 1635 m. jis paveldėjo Kalenbergo kunigaikštystę ir perkėlė savo sostinę į Hanoverį.

Po 1688–1689 m. Šlovingosios revoliucijos pagal 1701 m. vadinamąjį Sureguliavimo aktą Anglijos karūna garantuota protestantams. Kadangi Britanijos karalienė Ona Stiuart neturėjo palikuonių, titulas turėjo atitekti jos prosenelio Jokūbo I palikuoniams – jo proanūkei Hanoverio kurfiursto žmonai Sofijai ir jos palikuoniams. Tačiau Sofija mirė anksčiau už Oną, todėl titulas atiteko tiesiai Sofijos sūnui Jurgiui Liudvikui (Kalenbergo ir Liunenburgo princui). Pagal personalinę uniją Didžioji Britanija sujungta su Hanoveriu – Britanijos monarchai buvo ir Hanoverio kufiurstai. 1837 m. Didžiosios Britanijos karaliene tapusi Viktorija kaip moteris, pagal germanų salijų teisę, negalėjo valdyti Hanoverio, šis atiteko jos dėdei Kamberlando kunigaikščiui Ernestui Augustui.

Karalienės Viktorijos sūnus Edvardas VII perėmė tėvo Alberto Saksų‑Koburgų‑Gotų dinastijos liniją. 1866 m. Prūsijai užkariavus Hanoverio karalystę, jos monarchai pasitraukė į Austriją.

## Hanoverių dinastijos Anglijos monarchai

* Jurgis I (1714–1727 m.)
* Jurgis II (1727–1760 m.)
* Jurgis III (1760–1820 m.)
* Jurgis IV (1820–1830 m.)
* Vilhelmas IV (1830–1837 m.)
* Viktorija (1837–1901 m.)

## Šaltiniai
Grigoris Kastanos

**Grigoris Kastanas** (; g. 1998 m. sausio 16 d.) – Kipro futbolininkas, saugas (*„vingeris“*).

## Karjera

Kitados priklausė Onisilos bei Enosis klubų jaunimo ugdymo sistemai. 2014 m. persikėlė į Juventus (Italija).

2017 m. pradėjo profesionalo karjerą. Priklausė „Juventus“, tačiau nuomos pagrindais atstovavo Pescara, Zulte Waregem, Pescara, Frosinone, Salernitana klubams.

2022 m. rugpjūčio 22 d. pasirašė ketverių metų trukmės sutartį su Salernitana (Italija). 2024 m. liepos 30 d. nuomos pagrindais buvo perleistas Hellas Verona (Italija).

## Rinktinė
2015 m. kovo 15 d. debiutavo Kipro vyrų nacionalinėje komandoje rungtynėse prieš Belgiją. Varžovai sutriuškino kipriečius rezultatu 5-0.

2018 m. spalio 13 d. pelnė pirmąjį savo įvartį atstovaudamas nacionalinei komandai prieš Bulgariją. UEFA Tautų lygos rungtynėse bulgarai nugalėjo minimaliu rezultatu 2-1.

2024 m. lapkričio 15 d. pelnė įvartį UEFA tautų lygos C2 grupės rungtynėse prieš Lietuvą. AEK arenoje (Larnaka) vykusiame susitikime po permainingos kovos pergalę šventė kipriečiai, nugalėję lietuvius minimalia persvara 2-1. 18 min. pasižymėjo Grigoris Kastanos ir kipriečiai pirmavo, 47 min. Gvidas Gineitis išlygino rezultatą, o 63 minutę Marinos Tzionis pelnė lemiamą įvartį.

## Pasiekimai
; su Juventus:
: **Italijos čempionas (1)**: 2018–2019 m.

## Išnašos

## Nuorodos
* 
*
Klinčas

**Klinčas** () – upė Jungtinėse Amerikos Valstijose, Virdžinijoje ir Tenesyje; Tenesio upės dešinysis intakas. Prasideda pietvakarių Virdžinijoje, Tazvelio apygardoje, Apalačų kalnuose. Teka daugiausia į pietvakarius Didžiuoju Apalačų slėniu. Toliau teka rytų Tenesiu. Įteka į Tenesio upę (Vots Baro tvenkinį) ties Kingstonu.

Didžiausias intakas – Pauelas (dešinysis).

Ant Klinčo įrengta užtvankų sistema (Noriso, Melton Hilo). Pritaikyta laivybai. Pagrindinės gyvenvietės prie upės: Ričlandsas, Snidvilis, Klintonas, Ouk Ridžas.

Upės pavadinimas kilęs nuo XVIII a. apylinkes tyrinėjusio asmens Klinčo. Indėnai upę vadino Pelispiu.

## Šaltiniai
Doro pusiasalis

**Doro pusiasalis** ( 'durų pusiasalis') – pusiasalis Jungtinėse Amerikos Valstijose, rytų Viskonsine, išsikiša į šiaurės rytus tarp Mičigano ežero ir Žaliosios įlankos. Ilgis 130 km, plotis iki 40 km. Ties Sterdžen Bėjumi pusiasalį perskiria laivybinis kanalas.

Doro pusiasalyje yra Doro, Kevaunio ir Brauno apygardos. Pagrindinės gyvenvietės: Eg Harboras, Elison Bėjus, Džeksonportas, Beileis Harboras (seniausia gyvenvietė, įkurta 1849 m.), Efraimas, Fiš Krikas, Sister Bėjus, Sterdžen Bėjus, Algoma, Kevaunis. Ties pusiasalio galu yra Vašingtono sala su Vašingtono gyvenviete. Tarp šios salos ir Doro pusiasalio galo driekiasi Port de Mortso sąsiauris ( 'mirties durys' – nuo čia ir pusiasalio pavadinimas), pagarsėjęs sudėtingomis laivybos sąlygomis.

Verčiamasi vyšnių auginimu, pienine gyvulininkyste, turizmu. Populiari atostogų vieta. Doro pusiasalį XVII a. ištyrinėjo prancūzų prekeiviai ir misionieriai.

Doro pusiasalio pakrančių šlapynės 2014 m. paskelbtos Ramsaro konvencijos saugomomis šlapynėmis.

## Šaltiniai
Žalioji įlanka

**Žalioji įlanka** () – Mičigano ežero įlanka Jungtinėse Amerikos Valstijose, ties Viskonsino ir Mičigano valstijų pakrantėmis. Tęsiasi iš šiaurės rytų į pietvakarius (nuo Big Bėj de Noko kyšulio iki Fokso upės žiočių) 190 km, plotis iki 37 km (ties Uolos salos sąsiauriu, tarp Uolos ir Šv. Martyno salų). Nuo Mičigano ežero įlanką skiria Doro pusiasalis (pietryčiuose) ir Gardeno pusiasalis (šiaurės rytuose).

Ties Sterdžen Bėjumi įrengtas laivybinis kanalas, kertantis Doro pusiasalį, ir leidžiantis sutrumpinti laivybinį kelią ir Grin Bėjaus uosto. Įplaukimas į įlanką natūraliu sąsiauriu sudėtingas dėl rifų ir uolų gausos.

Pagrindiniai uostai: Grin Bėjus, Marinetė, Menominis, Eskanaba. Šalia šiaurinio kranto įsteigtas Hiavatos nacionalinis miškas ir Menominio valstijos miškas.

1634 m. Žaliąją įlanką pasiekė pirmasis europietis – prancūzas Žanas Nikolė. Šioje įlankoje prasidėjo svarbus prekybos kailiais laivybinis kelias, toliau besidriekęs Fokso ir Viskonsino upėmis link Misisipės. 1968 m. įlankos dugne rasti apstūs mangano telkiniai.

## Šaltiniai
Josué Yayra Doké

**Džosu Dokė** (*Josué Yayra Doké* arba *Yayra Josue Doke*; g. 2004 m. balandžio 4 d.) – futbolininkas, saugas, kilęs iš Togo. Rungtyniavo Lietuvoje ir atstovavo FK Be1 klubui.

## Karjera
Karjerą pradėjo gimtinėje. Nuo 2019 m. atstovavo WAFA (Gana). Nuo 2020 m. priklausė Planète Foot Togo (Togas). 2023 m. nuomos pagrindais išnuomotas belgų trečiosios pakopos Zébra Élites klubui. 2023 m. iš Belgijos persikėlė į Lietuvą.

2023 m. vasarą prisijungė prie tuometinio Be1 NFA. 2023 m. rugsėjo 23 d. debiutavo Pirmos lygos rungtynėse prieš FK Babrungas. Kauniečiai nugalėjo varžovus rezultatu 2-0. 2023 m. sezone Pirmoje lygoje Be1 komanda liko antroje vietoje. Pereinamosiose rungtynėse dėl teisės žaisti 2024 m. sezono LFF A lygoje rungtyniavo prieš FC Džiugas. Iš viso futbolininkas sužaidė šešerias rungtynes Pirmoje lygoje ir dvi pereinamąsias rungtynes.

2024 m. sezone Be1 persikėlė į Jonavą ir klubas atstovavo šiam miestui. 2024 m. gegužės 11 d. pelnė savo pirmąjį įvartį Pirmos lygos rungtynėse prieš „Garliavą“. 2024 m. sezone FK Be1 Pirmoje lygoje liko antroje vietoje. Pereinamosiose rungtynėse dėl teisės žaisti 2025 m. sezono LFF A lygoje rungtyniavo FK Sūduva (9 vieta A lygoje) ir FK Be1 (2 vieta I lygoje). 2024 m. lapkričio 17 d. Jonavos centriniame stadione FK Be1 nugalėjo varžovus. Pirmąjį susitikimo įvartį pelnė Majeed Issah (13 min.), 78 min. Motiejus Burba išlygino rezultatą, tačiau po Josué Yayra Doké įvarčio (79 min.) pergalę šventė „Be1“ klubas.

## Statistika
; A lygos statistika

Spalvų reikšmės: 
: rungtyniavo Pirmoje lygoje;

## Pasiekimai
; su „Be1“ klubu
*  **Antroji vieta (2):** 2023, 2024 m. Pirmoje lygoje;

## Išnašos

## Nuorodos
* Transfermarkt
* lietuvosfutbolas.lt
* Globalsportsarchive
Apaštalų salos

**Apaštalų salos** () – salynas Jungtinėse Amerikos Valstijose, Aukštutiniame ežere, šalia Beifildo pusiasalio pačioje Viskonsino šiaurėje. Sudaro 22 salos, iš jų 21 sala (išskyrus Madleno salą) paskelbta Apaštalų salų nacionaline ežerų pakrante (plotas 281 km², su vandenimis 1865 km², įsteigta 1970 m.).

Apaštalų salas sudaro: Madleno sala (62,1 km²), Stoktonas (40 km²), Išorinė sala (31,8 km²), Ąžuolų sala (20,3 km²), Smėlio sala (11,5 km²), Liepų sala (7,7 km²), Lokių sala (7,3 km²), Mičigano sala (6,2 km²), Kačių sala (5,4 km²), Manitu (5,3 km²), Ūdrų sala (5,3 km²), Uolėtoji sala (4,2 km²), Atsiskyrėlio sala (3,2 km²), Gelžmedžių sala (2,7 km²), Pietų Dvynė (1,3 km²), Velnio sala (1,2 km²), Ilgoji sala (1,2 km²), Aviečių sala (1,1 km²), Jorko sala (1,1 km²), Šiaurės Dvynė (0,6 km²), Adatų sala (0,1 km²), Kirų sala (0,01 km²).

Salos pasižymi skardingais raudono smiltainio krantais, kuriuose yra nemažai urvų. Šie urvai ir grotos žiemą apšarmoja, pasidengia dideliais varvekliais. Yra smėlio paplūdimių. Salas dengia spygliuočių miškai. Gyvena baltauodegiai elniai, juodieji lokiai, kojotai, ūdros, kanadiniai bebrai, baltagalviai ereliai, laukiai, antys, kirai.

Vienintelė gyvenama sala – Madlenas. Joje yra La Ponto gyvenvietė su 420 gyventojų (2020 m.). Seniau tai buvo kailių prekeivių gyvenvietė. Plėtojamas turizmas (plaukiojimas baidarėmis, motorinėmis valtimis, žūklė, nardymas). Madleno sala pasiekiama keltu iš Beifildo. Į likusias Apaštalų salas vasaromis rengiamos ekskursijos laivu ar privačiomis valtimis. Žiemomis kai kurias salas galima pasiekti užšalusiu ledu.

Saloms pavadinimą pagal Dvylika Apaštalų suteikė XVII a. prancūzų jėzuitų misionieriai. Salose pastatyti 6 švyturiai, dabar jie visi veikia automatiškai. XIX a. pab. salose kastas rudasis smiltainis, vystyta žvejyba (Manitu saloje įrengta žvejų stovyklavietė), miškų kirtimas.


Devils Island Seacaves Lake Superior.jpg|Velnio salos smiltainio urvai
Lighthouse on Raspberry Island (9452193480).jpg|Aviečių salos švyturys
Topography of Devils Island (3be53558-ad38-8afe-1356-eb8ded7b21cc).jpg|Velnio salos kraštovaizdis
Madeline Island 427.JPG|La Pontas Madleno saloje


## Šaltiniai
Rodžerso kalnas

**Rodžerso kalnas** () – kalnas Jungtinėse Amerikos Valstijose, aukščiausias Virdžinijos taškas. Stūkso valstijos pietvakariuose, 19 km į pietus nuo Mariono, ties Greisono ir Smito apygardų sandūra. Iškilęs Apalačų kalnų masyve Geležies kalnuose. Aukštis – 1746 m. Patenka į Džefersono nacionalinį mišką.

Apylinkės paskelbtos Rodžerso kalno nacionaline poilsine teritorija (užima 474 km²). Populiarūs žygiai po kalnus, praeina ~100 km ilgio Apalačų nacionalinės vaizdingos trasos atkarpa.

Kalnas 1883 m. pavadintas pirmojo Virdžinijos geologo Viljamo Bartono Rodžerso garbei.

## Šaltiniai
Pauelas (upė)

**Pauelas** () – upė Jungtinėse Amerikos Valstijose, Virdžinijoje ir Tenesyje; Klinčo dešinysis intakas (Tenesio upės baseinas). Prasideda pietvakarių Virdžinijoje, Vaizo apygardoje, Apalačuose, šalia sienos su Kentukiu. Vinguriuoja į pietvakarius lygiagrečiai Klinčui ir Virdžinijos–Kentukio sienai. Prateka Big Stouno perėją, tada Tenesyje teka Kamberlando plynaukšte. Įteka į Noriso tvenkinį ant Klinčo 32 km į šiaurės vakarus nuo Noksvilio.

Apie pusė upės ilgio veikiama Noriso tvenkinio patvankos. Pagrindinės gyvenvietės prie Pauelo: Nortonas, Big Stoun Gapas, Harogeitas.

Upė pavadinta XVIII a. vid. ją tyrinėjusio Ambroizo Pauelo (*Ambrose Powell*) garbei (pasakojama, kad jis savo vardą išraižęs ant paupio medžių). Anksčiau upė vadinta „Meškažolių upe“ (*Beargrass River*).

## Šaltiniai
Rabinų seminarija

**Rabinų seminarija**, taip pat žinoma kaip **žydų seminarija**, **žydų mokykla** – žydų švietimo įstaiga, skirta mokyti rabinus. (Kai kuriais atvejais „žydų seminarija“ gali reikšti ir kantorių mokyklą.) Nors rabinai šimtmečius buvo judaizmo dalis, rabinų seminarijos atskiromis institucijomis tapo tik XIX a. pirmoje pusėje.

## Istorija

Šiandien rabinų seminarijos skiriasi nuo kitų žydų švietimo įstaigų dėl haskalos – žydų šviečiamojo sąjūdžio – įtakos. Iki šio sąjūdžio į rabinus būdavo įšventinama ješivose, būsimieji rabinai jose turėdavo išeiti intensyvų studijų kursą, daugiausia dėmesio skirdami Talmudo ir halachų raštams. Rabinų seminarijų raida buvo prieštaringa, nes šios naujos institucijos kartu su rabinų įšventinimu turėjo suteikti pasaulietinį laipsnį, todėl kai kurie tai vertino kaip erezijos ir asimiliacijos skatinimą.

Pirmosios rabinų seminarijos 1829 m. buvo įsteigtos Paduvoje ir Mece, tačiau 1859 m. jos persikėlė į Paryžių (*Séminaire israélite de France*). Rusijos imperijoje vykdant pavaldinių žydų akultūraciją, 1847–1873 m.buvo atidarytos Vilniaus ir Žytomyro rabinų seminarijos. 1854 m. Breslaujoje įkurta žydų teologijos seminarija.

Kaip minėta, šios seminarijos atsirado dėl žydų šviečiamojo sąjūdžio (haskalos) įtakos, šį sąjūdį pradėjo Berlyno filosofas Mozė Mendelsonas. Sąjūdis kilo reikalaujant emancipacijos ir lygybės, tačiau tai pasiekti buvo įmanoma tik tada, jei žydai atsivers mokslui, visuomenėms ir kultūroms, kuriose jie gyveno. Maždaug tuo pačiu laiku tyrimų objektu tapo pats judaizmas: jo istorija, šaknys, dvasiniai pagrindai ir sąsajos su kitomis religijomis. Ypač rabinai, turintys atitinkamą pasaulietinį išsilavinimą, į žydų visuomenę turėjo nešti Švietimo idėjas. Taip pat buvo svarbu atmesti antisemitinius kaltinimus.

Nors dauguma ankstyvųjų rabinų seminarijų, išskyrus Budapešto, tapo Holokausto arba komunistinės diktatūros aukomis, po karo buvo įkurta nemažai naujų seminarijų, ypač Europoje ir Šiaurės Amerikoje. Abraamo Geigerio kolegija Potsdame, atidaryta 2000 m. lapkričio 12 d., buvo pirmoji po Holokausto naujai įkurta rabinų seminarija žemyninėje Europoje. Naujoji Berlyno rabinų seminarija įsteigta 2009 m.

## Išnašos
Anne Applebaum

**Ana Elizabet Aplbaum** (*Anne Elizabeth Applebaum*, g. 1964 m. liepos 25 d. Vašingtone, JAV) – amerikiečių žurnalistė, rašytoja ir istorikė.

Anne Applebaum rašė apie komunizmo istoriją ir pilietinės visuomenės raidą Vidurio ir Rytų Europoje. Applebaum taip pat turi Lenkijos pilietybę. Dirbo laikraščiuose „The Economist“ ir „The Spectator“. 2002–2006 m. buvo laikraščio „The Washington Post“ redakcinės kolegijos narė.

2004 m. A. Applebaum pelnė Pulicerio premiją už knygą „Gulagas“.

A. Applebaum pelnė yra leidinio „The Atlantic“ darbuotoja ir Džono Hopkinso universiteto Pažangiųjų tarptautinių studijų mokyklos Agoros instituto vyresnioji mokslinė bendradarbė.

## Biografija
A. Applebaum gimė Vašingtone, žydų reformatų šeimoje. Ji vyriausioji iš trijų Harvey M. ir Elizabeth Applebaum dukterų. Jos tėvas, Jeilio universiteto absolventas, yra „Covington & Burling“ antimonopolinės ir tarptautinės prekybos praktikos skyriaus vyresnysis patarėjas. Jos motina buvo Korkorano meno galerijos programų koordinatorė. Pasak Applebaum, jos proseneliai į Ameriką iš dabartinės Baltarusijos emigravo Aleksandro III valdymo metais.

Baigusi Sidvelo draugų mokyklą Vašingtone, Applebaum įstojo į Jeilio universitetą, kur 1982 m. rudens semestrą studijavo sovietų istoriją pas Wolfgangą Leonhardą. 1985 m. vasarą ji praleido Leningrade, Sovietų Sąjungoje (dabar Sankt Peterburgas, Rusija), ir ši patirtis padėjo suformuoti jos pažiūras.

1986 m. Applebaum su pagyrimu įgijo istorijos ir literatūros bakalauro laipsnį Jeilio universitete, gavo dvejų metų Maršalo stipendiją Londono ekonomikos mokykloje, kur 1987 m. įgijo tarptautinių santykių magistro laipsnį. Taip pat studijavo Sent Antonijaus koledže, Oksforde, o 1988 m. tapo „The Economist“ korespondente ir persikėlė į Varšuvą (Lenkija). 1989 m. lapkritį Applebaum važiavo iš Varšuvos į Berlyną, kad praneštų apie Berlyno sienos griūtį.

## Karjera

1994 m. ji išleido savo pirmąją knygą „Tarp Rytų ir Vakarų“. Anne Applebaum taip pat atliko istorinius tyrimus savo knygai „Gulagas“ apie sovietinių kalėjimų stovyklų sistemą, kuri 2004 m. laimėjo Pulicerio premiją už bendrąją negrožinę literatūrą..

## Asmeninis gyvenimas

1992 m. A. Applebaum ištekėjo už Radoslavo Sikorskio, kuris vėliau buvo Lenkijos gynybos ministras, užsienio reikalų ministras, Seimo maršalka ir Europos Parlamento narys. Nuo 2023 m. vėl eina užsienio reikalų ministro pareigas.

Pora turi du sūnus: Aleksandrą ir Tadeušą.

2013 m. įgijo Lenkijos pilietybę. Be anglų kalbos, kalba lenkiškai ir rusiškai.

## Šaltiniai

## Nuorodos
* Anne Applebaum asmeninė svetainė
Blak Riveris (Viskonsinas)

**Blak Riveris** arba **Juodoji upė** () – upė Jungtinėse Amerikos Valstijose, Viskonsine; Misisipės kairysis intakas. Prasideda Teiloro apygardoje, į vakarus nuo Rib Leiko kaimo. Teka į pietus, pietvakarius. Įteka Misisipėn (Onalaskos tvenkinin) į šiaurės vakarus nuo La Kroso.

Didžiausi intakai: Mažasis Blak Riveris, Rytų Blak Riveris (kairieji).

2,5 km žemupio ruožas nuo žiočių pagilintas iki 3 m laivybai baržomis. Ant upės sudarytas Arbuto tvenkinys.

Pagrindinės gyvenvietės prie Blak Riverio: Medfordas, Blak River Folsas, Niu Amsterdamas.

Upė pavadinimą gavo dėl tamsių, apsčių tanino vandenų.

## Šaltiniai
2024 m. Toppserien

**[[2024]] m. [[Toppserien]]** – aukščiausias moterų Norvegijos futbolo lygos divizionas.

## 2024 m. [[Toppserien]]
* 2024 m. sezone **[[Toppserien]]** kovojo dešimt ekipų.
* **[[Toppserien]]** prasidėjo 2024 m. kovo 16 d., o baigėsi 2024 m. lapkričio 16 d.

### Galutinė lentelė
*  Vålerenga komanda tapo čempionėmis.

## Rezultatyviausios žaidėjos
* 2024 m. rezultatyviausia Toppserien žaidėja tapo Anna Aahjem pelniusi 18 įvarčių.

## Pereinamosios rungtynės
* Kovoje dėl išlikimo susitiko Åsane Fotball ir Pirmojo diviziono antros vietos laimėtojos Bodø/Glimt.

### Pereinamosios rungtynės
----

----

* **[[FK Bodø/Glimt (moterys)|Bodø/Glimt]] palaužė varžoves tik baudinių serijos metu ir pateko į [[Toppserien]].**
----

## Šaltiniai

## Nuorodos
* Oficiali svetainė (norvegų k.)
* resultater.nrk.no (norvegų k.)
* FlashScore archyvas (Toppserien sezonai)
* FlashScore archyvas (Taurės turnyrai)
* 2024 m. Toppserien pagal Soccerway
FK Bodø/Glimt (moterys)

**Budės „Bodø/Glimt“** – Norvegijos futbolo klubas iš Budės. Šis straipsnis apie klubo moterų ekipą, rungtyniavusią moterų futbolo varžybose. 

## Istorija
2024 m. sezone Pirmame divizione liko antroje vietoje ir dėl patekimo į pajėgiausią lygą, kovojo pereinamosiose rungtynėse. 2024 m. lapkričio 20 d. įvykusiose rungtynėse kovojo prieš Åsane Fotball. Susitikimas baigėsi nulinėmis lygiosiomis (0-0). 2024 m. lapkričio 23 d. atsakomosiose rungtynėse rezultatas vėl buvo lygus (1-1). „Bodø/Glimt“ futbolininkės varžoves palaužė baudinių serijos metu ir pateko į Toppserien.

## Pasiekimai
* **Norvegijos [[Toppserien]]** 
: **Čempionės (x)**: 
: Antroji vieta (x): 
: Trečioji vieta (x): 
* **Norvegijos Pirmasis divizionas**:
: **Nugalėtojos (x)**: 
: Antroji vieta (x): 2024 m.
: Trečioji vieta (x): 
* **Norvegijos taurės turnyras** 
: **Nugalėtojos (x)**: 
: Finalininkės (x):

## Sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Stadionas
Namų rungtynes žaidžia Aspmyra Stadion, talpinančiame 8, 2 tūkst. žiūrovo.

## Sudėtis
Atnaujinta: 2026 m. kovo 4 d.

## Garsesnės žaiidėjos
* Žymiausios žaidėjos – 

## Taip pat skaitykite
* FK Bodø/Glimt (klubo vyrų futbolo ekipa);

## Išnašos

## Nuorodos
* Oficiali klubo svetainė
* SOCCERWAY 
* FLASHSCORE
* Globalsportsarchive
Hønefoss BK (moterys)

**„Hønefoss BK“** – Norvegijos futbolo klubas iš Hionefoso. Šis straipsnis apie klubo moterų ekipą, rungtyniavusią moterų futbolo varžybose. 

## Istorija
2024 m. sezone tapo Pirmojo diviziono nugalėtojomis ir pateko į pajėgiausią lygą.

## Pasiekimai
* **Norvegijos [[Toppserien]]** 
: **Čempionės (x)**: 
: Antroji vieta (x): 
: Trečioji vieta (x): 
* **Norvegijos Pirmasis divizionas**:
: **Nugalėtojos (1)**: 2024 m.
: Trečioji vieta (x): 
* **Norvegijos taurės turnyras** 
: **Nugalėtojos (x)**: 
: Finalininkės (x):

## Sezonai

## Spalvinė gama
* Tradicinės klubo spalvos – žalia balta juoda.

## Apranga
; Sportinės aprangos pokyčiai.
* Namuose žaidžia tradicine apranga. 

## Stadionas
Namų rungtynes žaidžia AKA Arena stadione, talpinančiame 4 256 žiūrovų. Iš jų – 3500 sėdimų vietų.

## Sudėtis
Atnaujinta; 2025 m. kovo 4 d.

## Garsesnės žaidėjos
* Žymiausios žaidėjos – Kristin Sandstad Gumaer,  Mina Sofie Grøtterød Pedersen, Synne Kristine Nilssen Hamborg, Emilia Ruud, Erla Braathen.

## Taip pat skaitykite
* Hønefoss BK (klubo vyrų futbolo ekipa);

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Globalsportsarchive W
Majeed Issah

**Madžydas Iza** (*Majeed Issah*; g. 2004 m. vasario 14 d.) – futbolininkas, gynėjas, kilęs iš Ganos. Rungtyniavo Lietuvoje.

## Karjera
Karjerą pradėjo gimtinėje. Kitados priklausė Accra Young Wise klubui. Nuo 2021 m. vasaros priklausė Densu Rovers.

2023 m. pradžioje prisijungė prie tuometinio Be1 NFA. 2023 m. kovo 20 d. debiutavo Pirmos lygos rungtynėse prieš FA Šiauliai B. Varžovai nugalėjo kauniečius rezultatu 2-1. 

2023 m. balandžio 30 d. pelnė pirmąjį savo įvartį Pirmos lygos rungtynėse prieš FK Babrungas. Kauniečiai nugalėjo varžovus rezultatu 2-0. 2023 m. spalio 31 m. pelnė vienintelį rungtynių įvartį susitikime prieš Riteriai B.

2023 m. sezone Pirmoje lygoje Be1 komanda liko antroje vietoje. Pereinamosiose rungtynėse dėl teisės žaisti 2024 m. sezono LFF A lygoje rungtyniavo prieš FC Džiugas. Iš viso futbolininkas sužaidė dvidešimt šešerias rungtynes Pirmoje lygoje, trejas LFF taurės turnyro ir dvi pereinamąsias rungtynes.

2024 m. sezone Be1 persikėlė į Jonavą ir klubas atstovavo šiam miestui. 2024 m. sezone FK Be1 Pirmoje lygoje liko antroje vietoje. Pereinamosiose rungtynėse dėl teisės žaisti 2025 m. sezono LFF A lygoje rungtyniavo FK Sūduva (9 vieta A lygoje) ir FK Be1 (2 vieta I lygoje). 2024 m. lapkričio 17 d. Jonavos centriniame stadione FK Be1 nugalėjo varžovus. Pirmąjį susitikimo įvartį pelnė Majeed Issah (13 min.), 78 min. Motiejus Burba išlygino rezultatą, tačiau po Josué Yayra Doké įvarčio (79 min.) pergalę šventė „Be1“ klubas. 2025 m. tęsė karjerą Be1 klube.

2026 m. sausio 28 d. FK Babrungas pranešė, kad žaidėjas atvyksta į klubą.

## Statistika
; A lygos statistika

Spalvų reikšmės: 
: rungtyniavo Pirmoje lygoje;

## Pasiekimai
; su „Be1“ klubu
*  **Antroji vieta (2):** 2023, 2024 m. Pirmoje lygoje;

## Išnašos

## Nuorodos
* [ alyga.lt svetainė]
* SOCCERWAY
* Transfermarkt
* lietuvosfutbolas.lt
* Globalsportsarchive
Blak Riveris

**Blak Riveris** ( 'juodoji upė') gali reikšti:
* Blak Riveris – upė JAV, Viskonsine (Misisipės intakas);
* Blak Riveris – upė JAV, Misūryje ir Arkanzase (Vait Riverio intakas);
* Blak Riveris – upė JAV, Arizonoje (Solto intakas);
* Blak Riveris – upė JAV, Vermonte (Konektikuto intakas);
* Big Blak Riveris – upė JAV, Misisipės valstrijoje (Misisipės intakas);
* Blak Riveris – upė Jamaikoje;
* Blak Riveris – daugelio kitų neilgų upelių JAV, Kanadoje, Australijoje pavadinimas;
* Blak Riveris – Jamaikos miestas;
* Blak River Folsas – miestas JAV, Viskonsine.
Karentas

**Karentas** ( 'srovių upė, sraunioji upė') – upė Jungtinėse Amerikos Valstijose, daugiausia pietryčių Misūryje (nedidelė dalis Arkanzase); Blak Riverio dešinysis intakas (Vait Riverio baseinas). Prasideda Mountauko versme Ozarko kalnuose, Dento apygardoje. Aukštupyje į Karentą suteka keletas šaltiniuotų upokšnių (Velčo, Urvo, Pultaito, Didžioji, Mėlynoji, Apvalioji versmės). Teka į pietryčius. Įteka į Blak Riverį Arkanzase, Randolfo apygardoje.

Upės vanduo šaltas, tėkmė srauni, pakrantės vaizdingos. Karentu mėgstama plaukioti baidarėmis, pripučiamomis valtimis, lenktyninėmis valtimis, žūklaujama. Karento ir Džak Forko upių slėniai 1964 m. paskelbti Ozarko nacionaliniais vaizdingaisiais vandekeliais. Pagrindinės gyvenvietės prie Karento – Van Burenas, Donifanas.

## Šaltiniai
Petras Dargis

**Petras Dargis** (g. 1955 m. sausio 17 d., Dvarčiuose, Šilalės raj.) – Lietuvos žurnalistas.

## Biografija
1962–1973 m. mokėsi Kaltinėnų vidurinėje mokykloje. Studijavo Vilniaus universitete, kur 1985 m. baigė žurnalistikos studijas.

1985–1989 m. priklausė Tarybų Sąjungos komunistų partijai.

Daug metų dirbo žurnalistinį darbą, ilgametis „Šiaulių krašto“ žurnalistas. 2000 m. tapo pirmuoju Žurnalistų sąjungos Šiaulių apskrities skyriaus pirmininku, tačiau vėliau dėl bandymo dalyvauti steigiant Lietuvos žurnalistų sąjungos federaciją iš Žurnalistų sąjungos pašalintas.

2019–2021 m. buvo Šilalės mero Algirdo Meiženio patarėjas, 2021–2023 m. – Šilalės rajono savivaldybės tarybos narys. 2024 m. įstojo į partiją „Nemuno aušra“, šios partijos Šilalės skyriaus pirmininko pavaduotojas.

2024 m. rinkimuose pagal partijos „Nemuno aušra“ sąrašą išrinktas į Seimą.

## Išnašos

## Nuorodos
* P. Dargio tinklaraštis
Smailųjų Viršūnių nacionalinis parkas

**Smailųjų Viršūnių nacionalinis parkas** () – saugoma gamtos teritorija Jungtinėse Amerikos Valstijose, vakarų-vidurio Kalifornijoje, Gabilano kalnagūbryje, 40 km į pietryčius nuo Salinaso. Įsteigtas 1908 m. kaip nacionalinis paminklas, 2013 m. pertvarkytas į nacionalinį parką.

Smailųjų Viršūnių nacionalinis parkas driekiasi tuojau į vakarus nuo San Andreaso lūžio. Parko pagrindinis objektas – uolienų smailės – susidarė dėl vulkaninių procesų prieš 23 mln. metų 315 km į pietus nuo dabartinės vietos, bet vėliau, dėl tektoninių procesų jos pasislinko šiaurėn. Turistų pamėgtas objektas – nuobirynų urvai (*talus caves*), susidarę tarp į kalnų papėdes nuriedėjusių luitų. Pėsčiųjų taku galima pasiekti aukščiausią parko viršūnę – Šiaurės Čalonės kalną (1007 m).

Parkui būdinga čiaparalės augmenija, sutinkami elniai, triušiai, lapės, pumos, tarantulai, Tausendo ausuočiai ir kt. Gausios prerinių sakalų perėjimo vietos, yra retų kaliforninių kondorų.


Pinnacles National Park view.jpeg|Smailiosios Viršūnės
Volcanic rock cliffs.jpeg|Vulkaninių uolienų skardžiai
Inside Balconies Cave at Pinnacles National Monument 1.jpg|Nuobirynų urvas
USA-Pinnacles National Monument-Bear Gulch Trail-4.jpg|Lokių raguva


## Šaltiniai
Martynas Katelynas

**Martynas Katelynas** (g. 1995 m. gegužės 14 d.) – Lietuvos ir Varėnos rajono savivaldybės politinis bei visuomenės veikėjas.

2017 m. Vilniaus universitete baigė chemijos bakalauro studijas, 2020 m. – chemijos magistro studijas. Dirbo programuotoju.

Jo visuomeninė veikla prasidėjo nuo tautinio jaunimo judėjimo „Pro Patria“. 2017–2023 m. Krikščioniškosios kultūros instituto vadybininkas-direktorius, 2019–2020 m. – Seimo nario padėjėjas. 2019 m. išrinktas, 2023 m. perrinktas į Varėnos rajono savivaldybės tarybą.

2024 m. Dzūkijos vienmandatėje apygardoje išrinktas į Lietuvos Seimą.

## Šaltiniai
Blak Riveris (Arkanzasas)

**Blak Riveris** arba **Juodoji upė** () – upė Jungtinėse Amerikos Valstijose, pietryčių Misūryje ir rytų Arkanzase; Vait Riverio kairysis intakas (Misisipės baseinas). Prasideda Ozarko kalnuose, Reinoldso apygardoje keliomis ištakomis. Teka į pietryčius iki Poplar Blafo, tada į pietvakarius. Įteka į Vait Riverį netoli Niuporto.

Didžiausias intakas – Karentas (dešinysis).

Ribota laivyba nedidelės grimzlės laivais įmanoma 25 km iki žiočių ruože. Ties Pidmontu ant Blak Riverio 1948 m. įrengta Klirvoterio užtvanka, skirta potvynių valdymui.

Pagrindinės gyvenvietės prie upės: Poplar Blafas, Korningas, Pokahontasas.

## Šaltiniai
Katelynas

;Katelynas
* Martynas Katelynas, politikas;
* Mindaugas Katelynas, krepšininkas.

Pavardė kilusi iš Alovės apylinkių. Neaiškios kilmės. Galbūt kilusi nuo žodžio *katė̃*.

## Šaltiniai